CELEX: 62015TA0292
Language: mt
Date: 2018-02-28 00:00:00
Title: Kawża T-292/15: Sentenza tal-Qorti Ġenerali tat-28 ta’ Frar 2018 – Vakakis kai Synergates vs Il-Kummissjoni (“Responsabbiltà mhux kuntrattwali — Kuntratti pubbliċi għal servizzi — Proċedura ta’ sejħa għal offerti — Ammissibbiltà — Użu ħażin ta’ proċedura — Kunflitt ta’ interessi — Obbligu ta’ diliġenza — Telf ta’ opportunità”)

23.4.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 142/40
            
         Sentenza tal-Qorti Ġenerali tat-28 ta’ Frar 2018 – Vakakis kai Synergates vs Il-Kummissjoni
   (Kawża T-292/15) (1)
   
   ((“Responsabbiltà mhux kuntrattwali - Kuntratti pubbliċi għal servizzi - Proċedura ta’ sejħa għal offerti - Ammissibbiltà - Użu ħażin ta’ proċedura - Kunflitt ta’ interessi - Obbligu ta’ diliġenza - Telf ta’ opportunità”))
   (2018/C 142/51)
   Lingwa tal-kawża: l-Ingliż
   
      Partijiet
   
   
      Rikorrenti: Vakakis kai Synergates – Symvouloi gia Agrotiki Anaptixi AE Meleton, li kienet Vakakis International – Symvouloi gia Agrotiki Anaptixi AE (Ateni, il-Greċja) (rappreżentanti: B. O’Connor, solicitor, S. Gubel u E. Bertolotto, avukati)
   
      Konvenuta: Il-Kummissjoni Ewropea (rappreżentanti: inizjalment minn F. Erlbacher u E. Georgieva, sussegwentement minn E. Georgieva u L. Baumgart, aġenti)
   
      Suġġett
   
   Talba bbażata fuq l-Artikolu 268 TFUE u intiża sabiex jingħata kumpens għad-dannu li allegatament sofriet ir-rikorrenti minħabba l-irregolarijiet imwettqa mill-Kummissjoni fil-kuntest tas-sejħa għal offerti “Tisħiħ tas-sistema tas-sigurtà tal-ikel fl-Albanija” (EuropeAid/129820/C/SER/AL).
   
      Dispożittiv
   
   
               1)
            
            
               L-Unjoni Ewropea hija obbligata tikkumpensa għad-dannu li sofriet Vakakis kai Synergates – Symvouloi gia Agrotiki Anaptixi AE Meleton fir-rigward tat-telf ta’ opportunità li tingħata l-kuntratt “Tisħiħ tas-sistema tas-sigurtà tal-ikel fl-Albanija” (EuropeAid/129820/C/SER/AL) u għall-imposti u l-ispejjeż sostnuti fil-parteċipazzjoni f’din is-sejħa għal offerti.
            
         
               2)
            
            
               Il-kumpens imsemmi fil-punt 1 ta’ dan id-dispożittiv għandu jiġi miżjud bl-interessi moratorji, li jibdew minn meta tingħata din is-sentenza u sal-ħlas sħiħ, bir-rata ffissata mill-Bank Ċentrali Ewropew (BĊE) gћall-operazzjonijiet prinċipali tagħha ta’ finanzjament mill-ġdid, miżjuda b’żewġ punti perċentwali.
            
         
               3)
            
            
               Ir-rikors huwa miċħud għall-bqija.
            
         
               4)
            
            
               Il-partijiet għandhom jibagħtu lill-Qorti Ġenerali, f’terminu ta’ tliet xhur mid-data meta tingħata din is-sentenza, l-ammont ta’ kumpens ikkwantifikat, stabbilit bi ftehim bejniethom.
            
         
               5)
            
            
               Fin-nuqqas ta’ ftehim, il-partijiet għandhom jibagħtu lill-Qorti Ġenerali, fl-istess terminu, it-talbiet tagħhom ikkwantifikati.
            
         
               6)
            
            
               L-ispejjeż huma rriżervati.
            
         
      (1)  ĠU C 294, 7.9.2015.